บอร์ดบินไทยเตรียมเปิดผลสอบ"วัลลภ" 8 ม.ค.นี้
นายคณิศ แสงสุพรรณ ผู้อำนวยการสำนักงานวิจัยนโยบายเศรษฐกิจการคลัง (สวค.) ในฐานะประธานคณะกรรมการสอบสวนข้อเท็จจริงกรณีที่นายวัลลภ พุกกะณะสุต กรรมการบริษัท การบินไทย จำกัด (มหาชน) ขนสัมภาระน้ำหนักเกินกว่าที่กำหนด กล่าวว่า ขณะนี้ได้ดำเนินการสอบสวนกรณีดังกล่าวจนได้ข้อสรุปเป็นที่เรียบร้อยแล้ว และจะเสนอให้นายอำพน กิตติอำพน ประธานคณะกรรมการบริษัท การบินไทยฯ พิจารณา ในวันที่ 8 ม.ค.นี้ ซึ่งรายละเอียดผลการสอบสวนนายอำพน จะเป็นผู้แถลงต่อไป ทั้งนี้ ยืนยันว่าการสอบสวนได้ยึดตามกฎระเบียบของบริษัท การบินไทยฯ เป็นแนวทางหลัก
7 ม.ค. 2553

นายคณิศ แสงสุพรรณ ผู้อำนวยการสำนักงานวิจัยนโยบายเศรษฐกิจการคลัง (สวค.) ในฐานะประธานคณะกรรมการสอบสวนข้อเท็จจริงกรณีที่นายวัลลภ พุกกะณะสุต กรรมการบริษัท การบินไทย จำกัด (มหาชน) ขนสัมภาระน้ำหนักเกินกว่าที่กำหนด กล่าวว่า ขณะนี้ได้ดำเนินการสอบสวนกรณีดังกล่าวจนได้ข้อสรุปเป็นที่เรียบร้อยแล้ว และจะเสนอให้นายอำพน กิตติอำพน ประธานคณะกรรมการบริษัท การบินไทยฯ พิจารณา ในวันที่ 8 ม.ค.นี้ ซึ่งรายละเอียดผลการสอบสวนนายอำพน จะเป็นผู้แถลงต่อไป ทั้งนี้ ยืนยันว่าการสอบสวนได้ยึดตามกฎระเบียบของบริษัท การบินไทยฯ เป็นแนวทางหลัก
นายอารีพงศ์ ภู่ชอุ่ม อธิบดีกรมสรรพสามิต ในฐานะกรรมการบริษัท การบินไทยฯ และคณะกรรมการสอบสวนข้อเท็จจริง กล่าวว่า จะมีการประชุมคณะกรรมการบริษัท การบินไทยฯ ในวันที่ 8 ม.ค.นี้ และจะมีการแถลงอย่างเป็นทางการ โดยยืนยันว่าแม้ว่านายวัลลภ จะลาออกไปก่อนหน้านี้ ก็ไม่มีผลกับผลการตรวจสอบแต่อย่างใด